ചെന്നൈയെ തോല്പ്പിക്കുന്നത് സിമ്ബിള് :ഉപദേശവുമായി സെവാഗ് ഐപില് പതിനാലാം സീസണില് എല്ലാ ആരാധകരെയും ഞെട്ടിച്ചത് ധോണി നായകനായ ചെന്നൈ സൂപ്പര് കിങ്സ് ടീമാണ്. ഐപില് ചരിത്രത്തിലെ ഏറ്റവും മികച്ച റെക്കോര്ഡുകളുള്ള ചെന്നൈ ടീം വന് തകര്ച്ചയില് നിന്നാണ് ഇപ്പോള് മറ്റൊരു പ്ലേഓഫിന് അരികിലേക്ക് കൂടി എത്തുന്നത്.2020ലെ ഐപിഎല്ലില് പ്ലേഓഫ് കാണാതെ പുറത്തായി മറ്റൊരു നാണക്കേടിന്റെ റെക്കോര്ഡ് നേടിയ ധോണിയും സംഘവും നിലവില് ഐപില് പോയിന്റ് പട്ടികയില് എട്ട് ജയങ്ങള് അടക്കം 16 പോയിന്റ് നേടി ഒന്നാമത് തന്നെയാണ്. സീസണില് എല്ലാ ഐപില് ടീമുകളെയും തോല്പ്പിക്കുന്ന ചെന്നൈ സൂപ്പര് കിങ്സിന്റെ കരുത്ത് മികച്ച ഫോം തുടരുന്ന ബാറ്റ്സ്മന്മാരും ഒപ്പം ഫാസ്റ്റ് ബൗളര്മാരുമാണ്. കൂടാതെ നായകന് മഹേന്ദ്ര സിങ് ധോണിയുടെ ക്യാപ്റ്റന്സി മികവും ഏറെ കയ്യടികള് നേടി കഴിഞ്ഞു. എന്നാല് ചെന്നൈ സൂപ്പര് കിങ്സ് ടീമിനെ തോല്പ്പിക്കാനുള്ള നിര്ണായക ഉപദേശം നല്കുകയാണ് മുന് ഇന്ത്യന് താരം സെവാഗ്. ഐപിഎല്ലില് ഏറ്റവും മികച്ച ഫോമിലുള്ള ചെന്നൈ സൂപ്പര് കിങ്സിനെ തോല്പ്പിക്കാന് എതിരാളികള് 40 ഓവര് മികച്ചതായി കളിക്കണമെന്നും പറഞ്ഞ സെവാഗ് ചില സുപ്രധാന നിരീക്ഷണം വിശദമാക്കി. യൂഎഇയിലെ മണ്ണിലും ചെന്നൈ സൂപ്പര് കിങ്സ് ടീം അവരുടെ കുതിപ്പ് തുടരുകയാണ്.തുടര്ച്ചയായ ജയം അവരുടെ സ്ഥാനം മുന്പോട്ട് തന്നെ കൊണ്ട് പോകുകയാണ്.ചെന്നൈയെ ഇനി ഒരുതരത്തിലും തോല്പ്പിക്കാനാവില്ല എന്ന് ധോണി വീണ്ടും ഒരിക്കല് കൂടി തെളിയിക്കുകയാണ്.ചെന്നൈ ടീമിന്റെ ബാറ്റിങ് നിരയെ കുറിച്ചൊരു ആശങ്കയും ആര്ക്കും ഇല്ല പക്ഷേ ഇന്നും അവരുടെ ബൗളിംഗ് നിരയില് ദൗര്ബല്യം കാണാന് ഉണ്ട് സെവാഗ് അഭിപ്രായം വിശദമാക്കി ചെന്നൈ സൂപ്പര് കിങ്സ് ബാറ്റിങ് നിര വളരെ ശക്തമാണ്.ആഴമേറിയ അവരുടെ ബാറ്റിങ് ലൈനപ്പില് പത്താം നമ്ബര് ബാറ്റ്സ്മാനായി എത്തുന്ന താക്കൂറിന്റെ ബാറ്റിങ് മികവ് നമുക്ക് എല്ലാം അറിയാം. ബാറ്റിങ് ഓര്ഡറില് അല്പ്പം മുന്പോട്ട് ഇറക്കിയാല് ഇംഗ്ലണ്ടിലെ പോലെ മികച്ച ഇന്നിങ്സ് കളിക്കാന് അവന് കഴിയും. കൂടാതെ ശക്തരായ എതിരാളികളോട് നമ്മള് കളിക്കുമ്ബോള് വളരെ അധികം ശ്രദ്ധിക്കേണ്ടിയിരിക്കുന്നു. ഓസ്ട്രേലിയ പോലൊരു ടീമിനെതിരെ കളിക്കുമ്ബോള് എല്ലാവരും നോക്കിയിരുന്നത് അതാണ്. ചെന്നൈ ടീമിനും എതിരെ കളിക്കുമ്ബോള് എതിരാളികള് അതാണ് നോക്കേണ്ട ഒരു ഘടകം മുന് താരം സെവാഗ് അഭിപ്രായം വിശദമാക്കി.